Литературабзэм къыкIурэ лъэхъан зэфэшъхьафхэм япхыгъэу гущыIэхэм ащыщхэр зы шъуашэм къыримыубытэжьхэу шъошитIу-щыр (вариантхэр) яIэхэу къыхэкIы. БзэшIэныгъэлэжь пстэухэри зэфэдэу а Iофыгъом екIуалIэхэрэп: зымэ литературабзэм вариантхэр иIэнхэр лыягъэу алъытэ, адырэмэ литературнэ вариантхэр тIоу зэтрафыжьых (игъэкIотыгъэу агъэфедэхэрэмрэ макIэу агъэфедэхэрэмрэ). ШIэныгъэлэжьхэм къахэкIы чIыпIэ (диалект) къэIуакIэр вариантхэм ахэзылъытэхэрэри. Адыгэ бзэшIэныгъэлэжьхэм ащыщхэми чIыпIэ (диалект) шъуашэхэр литературнэ вариантхэм ахалъытэх. Ар тэрэзэп. Тэрэзэп мыщ фэдэ диалект ыкIи интердиалект шъуашэхэу